《梅花村》
明代·唐勋

村背梅花旧有名，肩舆随傍羽衣行。香吹短发松风落，静洗烦衣涧水声。

可赋庵残花自发，师雄梦断鸟犹鸣。醒人风景忘归处，名利红尘一笑轻。

作者简介：广东归善人，字汝立。正德三年进士。授靖江知县，平赋息讼，弭盗兴学，政声颇著。改知休宁，正德八年，农民军逼休宁，勋率众抵御，阻其东进之势。官终陕西道御史。